
	Text čestného vyhlásenia



Uchádzač (obchodné meno, sídlo, IČO): .............................................................................. týmto čestne vyhlasuje, že:

a) sa v plnom rozsahu oboznámil s požiadavkami na integráciu na systémy a subjekty tretích strán uvedenými v Prílohe č. 1 – Opis predmetu zákazky (najmä MetaIS, MIRRI analytická vrstva/KAV, SPARQL, LKOD, data.gov.sk, IDS ŽK, ARRIVA, ZSSK, OOCR Liptov, Park Dots, ÚPVS, CoraGeo), vrátane ich technických, procesných a licenčných podmienok;
b) do celkovej cenovej ponuky zahrnul všetky náklady súvisiace s realizáciou týchto integrácií, vrátane akýchkoľvek poplatkov, licenčných, prístupových alebo iných nákladov, ktoré môžu tretie strany v súvislosti s integráciou požadovať, a že cenová ponuka uchádzača je z tohto hľadiska úplná a konečná;
c) sa zaväzuje počas realizácie diela zabezpečiť potrebnú súčinnosť a uzatvoriť s uvedenými subjektmi príslušné dohody potrebné na riadnu funkčnosť integrácie, bez toho, aby si voči verejnému obstarávateľovi uplatňoval nárok na navýšenie ceny alebo predĺženie termínu plnenia z tohto dôvodu;
d) berie na vedomie, že verejný obstarávateľ je oprávnený kedykoľvek po skončení súťaže, najmä počas realizácie diela, požiadať uchádzača (zhotoviteľa) o predloženie dôkazov o zabezpečení súčinnosti s treťou stranou, najmä vzájomnú komunikáciu, potvrdenia alebo uzatvorené dohody, prípadne v anonymizovanej alebo skrátenej podobe, ak úplné znenie podlieha ochrane dôverných informácií tretej strany, a že tieto dôkazy je povinný predložiť do 5 (piatich) pracovných dní od doručenia žiadosti;
e) je si vedomý, že uvedenie nepravdivých údajov v tomto čestnom vyhlásení je dôvodom na vylúčenie z verejného obstarávania podľa § 40 ods. 6 písm. c) zákona č. 343/2015 Z. z. o verejnom obstarávaní a že nesplnenie záväzkov podľa tohto vyhlásenia počas realizácie diela zakladá nárok objednávateľa na zmluvnú pokutu podľa Zmluvy.


V ................................................, dňa ................................


.............................................................
Meno, priezvisko a podpis štatutárneho zástupcu uchádzača

